
RAPORT DE SPECIALITATE

privind actualizarea valorii devizului general si aprobarea cofinantarii din bugetul local pentru obiectivul de investitie „ Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47
Având în vedere Expunerea de motive nr. SC2017-................... a Primarului Municipiului Timişoara şi Proiectul de hotărâre privind privind actualizarea valorii devizului general si aprobarea cofinantarii din bugetul local pentru obiectivul de investitie „ Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47 prin care se propune:
- actualizarea valorii devizului general pentru proiectul „Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47 astfel:
Valoare totala proiect ( inclusiv TVA) = 1.914,25 mii lei

Valoare buget local ( inclusiv TVA)= 724,92 mii lei

Valoare buget de stat ( inclusiv TVA) 1.189,33 mii lei
- cofinanţarea proiectului „ Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47, contribuţia proprie ce revine municipiului Timişoara, prin Consiliul Local fiind în sumă  de 742,23 mii lei.
- asigurarea resurselor financiare necesare implementării optime a proiectului în condiţiile acordării finanţării nerambursabile din Bugetul de Stat prin Programul National de Dezvoltare Locala, pe durata derulării proiectului proiectului „Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47. Sumele necesare cofinanţării vor fi cuprinse în bugetul municipiului aferent perioadei 2018-2019. 

Facem următoarele precizări:

În anul 2015 Primăria Municipiului Timişoara a recepţionat proiectul „Mansardare scoala P.+1E. pentru amenajare a 4 sali de clasa, rezultând P.+1E.+M. la Liceul Vlad Tepes” din Timişoara, str. Surorile Martir Caceu (fosta Negoiu), nr. 47 intocmit de S.C. «Imobles Plan" S.R.L. şi a aprobat indicatorii  tehnico-economici ai investiţiei prin HCL nr. 400 din 22.09.20158.  

Corpul principal de clădire al scolii situate în Timişoara, str. Surorile Martir Caceu (fosta Negoiu), nr. 47 este format din corpul C1 cu regim de inaltime P.+1E., a fost construit inainte de 1989, are forma neregulata in plan cu dimensiunile generale de 17,5x43,5 m. Imobilul este dotat cu instalaţii de alimentare cu apă si canalizare, electrice si de incalzire a căror trasee şi vechime  nu s-au putut determina în totalitate.

In timp au fost executate lucrări de igienizare si de întreţinere periodica, clădirea fiind in stare de functinare buna insa, avand in vedere numarul mare de elevi, pentru imbunatatirea activitatii didactice, este necesara extinderea spatiilor de invatamant, prin crearea de noi spații in podul existent.

Prin proiectul aprobat se propune propune realizarea unei mansarde pentru crearea de spatii (4 clase) noi de invatamânt.

În anul 2017 Municipiul Timişoara a înscris proiectul pe lista de proiecte a Ministerului Dezvoltării Regionale, Administraţiei Publice şi Fondurilor Europene iar prin Ordinul Ministerului MDRAPFE nr.3469/28.06.2017 a fost aprobată lista obiectivelor de investiţii finanţate prin Programul Naţional de Dezvoltare Locală.

Prin adresa SC2017-18723/09.10.2017 Municipiul Timişoara a depus documentaţiile proiectului  la MDRAPFE.

Pentru semnarea contractului de finanţare a proiectului, Municipiul Timişoara  trebuie să emită o Hotărâre de Consiuliu Local prin care se asigură sumele aferente investiţiei  suportate de Bugetul Local.
În conformitate cu Normele de aplicare a OUG 28/2013 pentru aprobarea Programului naţional de dezvoltare locală, art.8 alin.(3), nu se finanţează de la bugetul de stat prin Program: cheltuieli pentru obţinerea şi amenajarea terenului, studiile de fezabilitate/documentaţiile de avizare a lucrărilor de intervenţii, studiile de teren, studiile de specialitate, expertizele tehnice şi/sau audit energetic, asistenţa tehnică, consultanţa, taxe pentru obţinerea de avize/acorduri/autorizaţii, organizarea procedurilor de achiziţii, active necorporale, cheltuieli conexe organizării de şantier, comisioane, cote, taxe, costuri credite, cheltuieli pentru probe tehnologice, teste şi predare la beneficiar.
În baza art.8 a fost estimată cofinanțarea necesară de la bugetul local în valoare de 724,92 mii lei, reprezentând cheltuieli cuprinse în devizul general care nu se finanțează de la bugetul de stat. 

Valorea devizului general a fost actualizată cu cota TVA în vigoare la data aprobării cheltuielilor, rezultând o valoare actualizată de 1.914,25 mii lei. 

Având în vedere prevederile legale expuse în prezentul raport, apreciem că proiectul de hotărâre privind aprobarea cofinatarii din bugetul local pentru obiectivul de investitie „Mansardare scoala P.+1E. pentru amenajare  4 sali de clasa, rezultând P.+1E.+M. la Liceul Vlad Tepes” din Timişoara, str. Surorile Martir Caceu (fosta Negoiu), nr. 47, îndeplineşte condiţiile pentru a fi supus dezbaterii și aprobării Plenului Consiliului Local Timişoara.

Prezentul raport fundamentează proiectul de hotărâre din punct de vedere tehnic prin Expunerea de motive nr. .............., nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

